Pest Megyei Kormányhivatal
Fogyasztóvédelmi Főosztály

fogyved@pest.gov.hu

Tisztelt Fogyasztóvédelmi Főosztály!

A hulladékról szóló 2012. évi CLXXXV. törvény (továbbiakban Ht.) 32/A. § alapján, az állami hulladékgazdálkodási közfeladat ellátására**, az állam koordináló szervezetet** (a továbbiakban: Koordináló szerv) **hozott létre**.

**Az NHKV Zrt. elsődlegesen a magyarországi hulladékgazdálkodási közszolgáltatás területileg optimalizált és szolgáltatási színvonalában egységes rendszerét hivatott kialakítani és fejleszteni,** hosszútávon fenntartható finanszírozási rendszer és ágazati működés megvalósításával.

**Ennek ellenére Sződliget település (és tudomásom szerint a DTKH. ellátási területén található további 214 településen), hetek óta nem működik a közszolgáltatás.**

A DTKH honlapján a hulladékszállítási rend szerint **06.10-én esedékes zöldhulladékelszállításról négy nappal később jelent meg** az alábbi információ:

[**Sződliget- zöldhulldék gyűjtés**](https://w1.dtkh.hu/content/szodliget-zoldhulldek-gyujtes)

Tisztelt Ügyfeleink!

Tájékoztatjuk Önöket, hogy a 2022. június 10-én esedékes zöld hulladékgyűjtést S**ződliget**településen Kollégáink nem tudták elvégezni. A pótlás kapacitás függvényében történik. Kérjük, hogy helyezzék ki, vagy hagyják ki a hulladékokat az ingatlanok előtt. A gyűjtésig szíves türelmüket kérjük.

Köszönjük együttműködésüket. DTkH Ügyfélszolgálata 2022.06.14.

**A hulladékszállítási rend szerint 06.17-én esedékes szelektívhulladék elszállításról a mai napig nem jelent meg semmilyen tájékoztató!**

**Jelezni kívánom, hogy az utcán rothadó zöldhulladéknak egyre nagyobb a bűze, és az időnként feltámadó szél szanaszét hordja a szelektíven válogatott szemetet, ami különösen lesújtó utcaképet eredményez.**

Magyar állampolgárként, sződligeti lakosként bejelentéssel szeretnék élni a Fogyasztóvédelmi Főosztály felé.

**Egyrészt az Az NHKV Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (NHKV Zrt ellen,** akivel sződligeti lakosként szerződéses viszonyban vagyok. Az NHKV Zrt. részére fizetem a szolgáltatás díját, fizetési elmaradásom nincs.

**Másrészt az NKHV megbízott partnere, a DTkH Duna-Tisza Közi Hulladékgazdálkodási Nonprofit Korlátolt Felelősségű Társaság ellen**.

Kérem a Tisztelt Fogyasztóvédelmi Főosztályt, hogy legalább olyan gyorsan és erélyesen járjanak el a szolgáltatókkal szemben, mint bármelyik extraadót áthárítani igyekvő cég ellen.

Tisztelettel

Juhász Béla

2133 Sződliget, Attila u.20.